süssünk, süssünk valamit....mert enni jó: január 2014
Még a hétvégén készült ez a sütemény...a hétvége nem múlhat el süti nélkül alapon elkezdtem hát kotorászni a régi receptek között, ott találtam rá. Még pici gyerekkoromból való, így aztán nem is emlékeztem már rá...első olvasás után úgy gondoltam, egy próbát mindenképp megér, mert nálunk mindenki nagyon szereti a meggyes sütiket....és pillanatok alatt el is fogyott...:-)
A piskótához a tojások sárgáját a cukorral és az olvasztott vajjal habosra keverjük, hozzákeverjük a sütőporral elkevert lisztet, majd a habbá vert tojásfehérjéket.
Sütőpapírral bélelt kisméretű tepsibe öntjük és 180 fokra előmelegített sütőben kb fél óra alatt aranybarnára sütjük. Tűpróba!!!
A krémhez a pudingport a cukorral elkeverjük, majd hozzáöntünk egy kicsi tejet. A maradékot felforraljuk és hozzáöntjük a pudingos masszát. Addig főzzük, ameddig besűrűsödik. Lehűtjük.
Amikor kihűlt, margarinnal és a vaniliás cukorral habosra keverjük, majd hozzáadjuk a rumaromában áztatott meggyet.
A tésztát ketté vágjuk és ezzel a krémmel töltjük meg. A tetejét porcukorral szórjuk le
Bejegyezte: Krisztina Szalczer dátum: 9:16
Hoztam egy finom süti-tésztát arra az esetre, ha tésztát keresünk egy meglévő krémhez...egyszerűen, gyorsan elkészíthető, finom...:-) íme:
A tojások sárgáját a cukorral és az olvasztott vajjal habosra keverjük, hozzákeverjük a sütőporral elkevert lisztet, majd a habbá vert tojásfehérjéket.
Bejegyezte: Krisztina Szalczer dátum: 9:45
Ez már a sokadik napraforgó, amit sütök, igazából eredetileg nem is szántam volna neki önálló bejegyzést, hiszen a tészta ugyanazzal a recepttel készült, mint az első. Viszont ezzel a töltelékkel annyira finom lett, hogy nem szeretném, hogy feledésbe merüljön.
A tészta receptje: ITT, a tölteléket pedig ITT találjátok.
Bejegyezte: Krisztina Szalczer dátum: 10:53
Mitől tigris kenyér a tigris kenyér? A máztól, amit sütés előtt rákenünk...:-) Most tehát nem egy kenyér receptet fogok közzé tenni, hanem a mázét, amitől brutál finom, ropogós kenyércsodát tehetünk az asztalra. Bármelyik kenyerünket lekenhetjük vele, én ma fehér sörös kenyeret tigrisítettem meg...:-)
Egy ideje már szemezgettem ezzel a recepttel Limara oldalán, de valahogy sosem jutottam el odáig, hogy ki is próbáljam. Ennek valószínűleg az lehet az oka, hogy az eredeti recept rizslisztet ír, én pedig ezt nem tartok itthon, ezért halogattam.
Tegnap este azonban elhatároztam magam, ha törik, ha szakad, ma kipróbálom. Kaptam egy jó tippet a rizsliszt helyettesítésére (merthogy még mindig nem sikerült beszereznem...valószínűleg nem is fogom már, hiszen ragyogóan működik ez az alternatív megoldás is)
Szóval a rizslisztet helyettesíthetjük 4 evőkanál rizzsel, amit kávédarálóval ledarálunk, majd háromszor átszitáljuk, és máris használható.
Az általam készített kenyérkékhez fél adag mázat készítek, az is elég, ha 1 kg körüli kenyereket sütünk.
60 g rizsliszt (darált rizs)
A kenyértészta formázása után, amíg kel, akkor készítjük el a mázat. A hozzávalókat jól elkeverjük, hagyjuk állni. 45 perc kelesztés után szilikonos ecsettel rákenjük a mázt, bevágjuk a kenyeret pengével és további 15 percig pihentetjük.
Ezúttal csak a jénai tetejét permetezzük le, mielőtt a 220 fokra előmelegített sütőbe tesszük. 60 percig sütjük.
Bejegyezte: Krisztina Szalczer dátum: 7:27
Most először sütöttem vajas piskótát, és hát igen....ilyen is előfordul...elszúrtam...nem sült át a közepe. Van ilyen...de, mivel az eredeti sütimhez így nem tudtam felhasználni, alternatív megoldásként a szélét, ami rendesen átsült összetépkedtem és poharakba tettem....és ahogy esik úgy puffan alapon összejött ez a desszert...és igaz, hogy ebéd után ettük, amikor már nem is voltam éhes, de annyira, de annyira finom volt, hogy még kevésnek is bizonyult...
4 tojásos vajas piskóta fele (ennek hiányában bármilyen piskóta, babapiskóta is megteszi)
Poharanként 2 cl meggylikőr
Poharanként 4 db meggylikőrben áztatott meggy
Gyerekeknek ugyanez meggybefőttel, ill annak levével
A díszítéshez tortadara
A piskótát darabokra tépkedjük, és poharakba rakjuk. Meglocsoljuk poharanként 2 cl meggylikőrrel és beletesszük a benne áztatott meggyeket. A gyerekeknek meggybefőtt levével locsoltam és abból vettem ki meggyet.
A pudingport egy tálkában összekeverjük a cukorral és egy kevés tejjel. A többi tejet felforraljuk, majd a pudingos masszát beleöntjük és addig főzzük, amíg besűrűsödik.
Rákanalazzuk a piskótára és lehűtjük. Amikor kihűlt, tortadarával díszítjük.
Zászlóval megjelöltem a gyerekekét...:-)
Bejegyezte: Krisztina Szalczer dátum: 13:39
Gondoltam sütök egy nagy adag kuglófot, lefagyasztom, hogy a gyerekeknek majd legyen tízóraira meg uzsira, mert nagyon szeretik...hát, még ki sem hűlt, de alig van belőle...úgyhogy fagyasztani már ezt sem kell, ami persze nem baj, hiszen ez azt jelenti, hogy nagyon finom...:-)
5 szem édesítő
A tejet két felé öntjük, az egyikbe beletesszük a tojás sárgáját és az összetört édesítőt, a másikba a cukrot, meglangyosítjuk, belemorzsoljuk az élesztőt.
Az összes hozzávalóval együtt bedagasztjuk, két felé vesszük. Az egyikbe beledagasztjuk a kakaós masszát. Duplájára kelesztjük a két gombócot.
Lisztezett gyúródeszkán kisodorjuk külön-külön a gombócokat, feltekerjük őket és összefonjuk. Vajjal megkent és zsemlemorzsával megszórt kuglóf formába tesszük.
160 fokos hideg sütőbe tesszük úgy, hogy a sütő aljába egy kis lábosba vizet teszünk. Kb egy óra alatt sül meg.
Bejegyezte: Krisztina Szalczer dátum: 13:29
A múltkori túrós pogácsám hatalmas sikert aratott a családom körében, így aztán anyukám megkért, hogy ismét pogácsa legyen...ismételni ugyanazt nem akartam, akármennyire is finomra sikeredett, így variáltam rajta ezt azt...
Imádjuk a medvehagymát, minden évben teletömjük a fagyasztót vele...tavaly pont akkor volt a nagy hó, amikor esedékes volt a medvehagyma-szüret, így csak kevés került fagyra, és valahogy el is feledkeztünk róla...de most megtaláltam....szerencsére...:-)
2 ek tejföl+1 ek
A lisztbe belemorzsoljuk a margarint és az élesztőt. Hozzáadjuk a sót, tojást, 2 ek tejfölt 5 dkg reszelt sajtot és 15 dkg túrót. Összegyúrjuk, ha ragadós, kevés lisztet adhatunk hozzá, csak arra figyeljünk, hogy ne legyen kemény a tészta, könnyen tudjuk majd nyújtani és hajtogatni. Pihentetjük fél órát.
Lisztezett gyúródeszkára borítjuk, vékonyra sodorjuk, majd megkenjük a 15 dkg túró, 1 ek tejföl és az aprított medvehagyma elegyével. Hajtogatjuk: alulról felfelé a feléig, fentről lefelé ráhajtjuk, jobbról balra a feléig, majd balról jobbra ráhajtjuk. Ezt a hajtogatást négyszer ismételjük meg úgy, hogy közben pihentetjük 5-10 percet. Az utolsó hajtogatás után 10 perccel kb 2 cm vastagra sodorjuk, késsel berácsozzuk, lekenjük a tetejét tojás sárgájával. Közepes pogácsa szaggatóval kiszaggatjuk.
Sütőpapírral bélelt tepsibe sorakoztatjuk, 200 fokra előmelegített sütőben kb 20 perc alatt aranybarnára sütjük.
Bejegyezte: Krisztina Szalczer dátum: 11:42
Tavaly nyáron kezdtem kenyérsütős pályafutásomat, öregtésztával. Akkor még úgy oldottam meg ezt a kérdést, és persze ez is egyfajta lehetőség, hogy amikor kelt tésztát dagasztottam, elvettem belőle mindig valamennyit. Ezzel a megoldással két problémám volt: az egyik, hogy rá kellett mindig számolnom, hogy többet dagasszak be, hogy az eredeti sütimhez megmaradjon a szükséges mennyiség, különben kevés kelt tésztám lett...a másik pedig, hogy elfelejtettem elvenni belőle. Így nem volt öregtésztám.
Aztán elkezdtem kovászt nevelni, és ahogy az használható lett, már abba is hagytam az öregtésztázást. Viszont, azért jó, ha van készenlétben egy-két kenyérre való, hiszen gyorsabban van kenyér, mint kovászolással. Hiszen kovászolással 5-6 órát minimum állnia kell, de a legjobb, ha egy éjszakán át áll a kovász. Amikor pedig váratlanul kellene kenyér, mégis jobb az öregtészta, mint a gyorskovász...legalább is tapasztalataim szerint szebb kenyér lesz belőle.
Az élesztőt felfuttatjuk langyos cukros tejben, majd a lisztben elkevert sóval együtt jól összedolgozzuk. Ha túl ragadósnak tűnik, mehet bele még kevés liszt. A végén a kezünkre öntünk egy kis olajat és azt is beledolgozzuk.
Konyharuhával letakarva a konyhapultra tesszük és túlkelesztjük. Egészen addig hagyjuk ott, amíg össze nem esik. Ekkor bezacskózzuk, vagy műanyag dobozba tesszük és mehet a hűtőbe. Akár két hétig is eláll.
Ebből a mennyiségből két kenyérre való adag lesz.
Bejegyezte: Krisztina Szalczer dátum: 12:08
Készítettem a minap túrót...nem lett túl sok belőle, mindösszesen 15 dkg. Gondolkodtam, mi legyen a sorsa, végül úgy döntöttem, csinálok egy leveles pogácsát és belehajtogatom. Úgyis jó rég volt már nálunk pogi...mindenki örült neki. Nagyon, de nagyon finom, pehelykönnyű kis pogi lett...a másfél éves pici fiam még melegében hármat!!! bevágott belőle...:-)
1 tk só( ízlés szerint lehet több is)
Kimérjük a lisztet, belemorzsoljuk az élesztőt, majd a margarint. Hozzáadjuk a sót és a reszelt sajt felét, majd a tojással és a tejföllel együtt összegyúrjuk. Ha túl ragadós, szükség esetén mehet bele még liszt, de arra vigyázzunk, hogy ne legyen túl kemény, könnyen nyújtható legyen. Pihentetjük fél órát.
Lisztezett gyúródeszkán kinyújtjuk, megkenjük a túróval, rászórjuk a maradék sajtot, majd hajtogatjuk: alulról félig felhajtjuk, majd felülről félig le, jobbról félig rá végül balról rá. 5-10 perc pihentetés után ismét kisodorjuk, és az előző szerint ismét hajtogatjuk. Ezt a műveletet összesen négyszer végezzük el, közte 5-10 perces pihentetéssel.
Az utolsó hajtogatás után 2 cm vastagra sodorjuk, tetejét lekenjük tojássárgával, rácsosra vágjuk késsel, majd közepes pogácsa szaggatóval kiszaggatjuk.
Sütőpapírral bélelt tepsibe sorakoztatjuk. 200 fokra előmelegített sütőben 20 perc alatt aranybarnára sütjük.
Bejegyezte: Krisztina Szalczer dátum: 10:17
Őszintén szólva először nem nagyon hittem ebben a sütiben, de aztán olyannyira meggyőzött, hogy együltő helyünkben eltűntettük az összeset...:-)
Fergetegesen finom...arról pedig már nem is beszélve, hogy szó szerint 2 azaz kettő perc alatt összedobtam...na jó, sütés nélkül, na de hát az már a sütő dolga volt....:-)
Mindenki aszerint ízesíti, ahogyan szeretné...nutellával, fahéjas cukorral, kakaóval, lekvárral...sorolhatnám...
A lisztet a tojással és a tejjel, csipet sóval kézi habverővel csomómentesen elkeverjük. Egy gáztepsit kibélelünk sütőpapírral úgy, hogy az oldalán kb másfél cm magasságig érjen. Majd jó alaposan bekenjük margarinnal (oldalát is). Beleöntjük a palacsinta tésztát és 180 fokra előmelegített sütőbe tesszük.
Percenként megrázogatjuk azért, hogy a margarin a tésztába ivódjon. Ezt egészen addig tesszük, amíg van mit rázni, azaz amíg a tészta teteje össze nem sül. Ezután már csak annyi dolgunk van, hogy megvárjuk, amíg szép pirosra, hólyagosra sül.
Ezután kivesszük a sütőből, derelyevágóval felkockázzuk és tetszés szerint ízesïtjük...ahogyan egy hagyományos palacsintát is...:-)
Bejegyezte: Krisztina Szalczer dátum: 14:49
Frankfurti levest főztem ma ebédreebédre, ha esetleg valaki kedvet kapna hozzá, ITT a recept...no és úgy gondoltam, nem főzök hozzá mást, inkább összedobok valami féle kelt tésztát...alkotgatok.
Fél kockamargarin
A langyos cukros tejben felfuttatott élesztőt a tészta többi hozzávalóival együtt szép hólyagosra összedolgozzuk. Duplájára kelesztjük.
A margarint picit megolvasztjuk, nem folyósra, csak hogy jól kenhető legyen. Belekeverjük a cukrot, a fahéjat és a gyömbért.
A tésztát, ha megkelt, lisztezett gyúródeszkára borítjuk, két részre osztjuk, majd egyenként kör alakúra vékonyra sodorjuk. Sütőpapírral bélelt tepsibe tesszük az elsőt. Rákenjük a tölteléket. A tetejére tesszük a tészta másik felét. Cikkekre vágjuk, és csigákba feltekerjük. A tetejét megszórjuk cukorral.
Köréteszünk egy 26 cm-s kapcsos tortaforma peremet, hogy kordaban tartsuk.:-)
Bejegyezte: Krisztina Szalczer dátum: 10:31
A gyerekek nagyon szeretik a fonott kalácsot, elég nagy tételben szoktuk venni. Felszeleteljük és lefagyasztjuk, aztán bármikor előkapható tízóraira, uzsira vagy akár reggelire is...
Már jó ideje foglalkoztat a hatos fonás, most úgy gondoltam, itt az ideje kipróbálnom...elkezdtem keresgélni a neten, hol találok fázisfotós megoldást..végül ITT találtam egy elég jól leírt és fotókkal is illusztrált folyamatot. Ez alapján fontam össze.
Nos, azt hiszem, még rám fér némi gyakorlás, ami a formázást illeti, ízre azonban kifogástalan.:-)
70 szem édesítő tabletta + fél dl tejben feloldani
A langyos cukros tejben feloldjuk az élesztőt. A többi hozzávalóval összekeverjük és jó alaposan összedolgozzuk. 15-20 perc alatt szép hólyagosra dagasztjuk. (Kenyérsütő géppel rendelkezők előnyben...a miénk sajnos tönkre ment, így kézzel dagasztottam...)
Duplájára kelesztjük. Enyhén lisztezett gyúródeszkára borítjuk. 9 egyenlő darabra vágjuk. Szálakat sodrunk belőlük. Hármat összefonunk, a maradék hatot a fent említett módon fonjuk össze. A tetejét tojás fehérjével, majd levés tejföllel kenjük le.
200 fokra előmelegített sütőben pirosra sütjük. A sütőből kivéve még forrón lekenjük cukorsziruppal.
Bejegyezte: Krisztina Szalczer dátum: 20:26
Ismét tervbe vettem, hogy idén végre fogyni fogok...ehhez azonban akárhogy is nézem egészségesebb dolgokat kellene sütnöm.
Nagyon szeretjük a graham termékeket, ezért aztán úgy döntöttem, graham kiflit sütök. Az eredeti receptet ITT találtam, köszönet érte, isteni...!!:-)
A langyos cukros vízben felfuttatjuk az élesztőt. Közben a többi hozzávalót összekeverjük egy dagasztó tálban, majd az élesztős vízzel együtt alaposan kidolgozzuk. Pihentetjük 10 percet, aztán újra átdagasztjuk. Duplájára kelesztjük.
Kézzel kicsit megnyomkodjuk, majd pogácsa szaggatóval kiszaggatjuk. Így egyenlő nagyságúak lesznek a kiflijeink. Egyenként kisodorjuk, majd feltekerjük őket. Sütőpapírral bélelt tepsibe sorakoztatjuk a kifliket. További fél órát pihentetjük.
Alaposan lepermetezzük vízzel. Egy kis fém tálba vizet teszünk,majd a sütő aljába helyezzük. 180 fokra előmelegített légkeveréses sütőben 20 percig sütjük a kifliket.
Bejegyezte: Krisztina Szalczer dátum: 17:11
Igaz, kissé megkésve, de azért elkészült ez a bejegyzés is....:-) Merthogy azon túl, hogy van két "szülinaposunk" karácsonykor, akiknek torta jár, nekünk is készült egy...
A történet még nyáron kezdődött, amikor Dorci kitalálta, hogy az ő Gyulájának és Botika Sanyijának karácsonykor bizony szülinapja lesz, mivel mindkettőjük alvócimbijét a Jézuska hozta....és csináljak nekik tortát. Akkor még abban maradtunk, hogy muffint kapnak gyertyával, de aztán módosult a terv...:-)
Arra gondoltam, hogy itt a forró vizes piskóta recept, ami ugye elég kiadós, hatalmas adag, egy tortára rengeteg, viszont egy füst alatt elkészíthetem belőle a három torta tésztáját. Így időt és energiát is spóroltam karácsony Szentestéjén...:-)
Az egy gáztepsi méretű piskótából kivágtam két szívet, egy kockát, a sallangok pedig a szívtorták töltelékébe kerültek.
A mi tortánk végül kocka forma lett, a tölteléke pedig dobos torta krémje,recept ITT, annyiban módosítottam rajta, hogy véletlenül tejcsoki került bele...:-)
Lényegében semmi újdonságot nem csempésztem most bele, de ettől még igen finom lett...:-)
A házikedvencek tortáinak töltelékéhez pedig felhasználtam a maradék tésztát hozzákevertem 3 ek lekvárt 1 ek kakaót, 1 ek cukrot és egy kis rum aromát.
A bevonó pedig tortánként 1 tojás fehérje 7 dkg cukorral gőz fölött felverve...no meg persze egy kis ételszínező....Sanyi kéket, Gyula Úr pedig sárgát kapott...:-) Dorka pedig boldogan fújta el a gyertyáikat....
Bejegyezte: Krisztina Szalczer dátum: 20:19
Címkék: Karácsonyra, Torták
BOLDOGSÁGOS ÚJ ESZTENDŐT KÍVÁNOK
MINDEN KEDVES LÁTOGATÓMNAK!!!
Bejegyezte: Krisztina Szalczer dátum: 9:17
Nosztalgiáztam egy kicsit...gyerekkoromban Németországból kaptunk párszor dán vajas kekszet, kerek kék fémdobozban volt, muffinpapírban, kr...
Nem tudok betellni a gyömbérrel, imádom...igaz, hogy még odébb van karácsony, de ezt muszáj volt megsütnöm most...:-) Mondjuk dobozban...